b"\n_START_ARTICLE_\nEls Set Cims\n_START_SECTION_\nDefinici\xc3\xb3 de 'Set Cims'\n_START_PARAGRAPH_\nPer les diferents interpretacions respecte a les l\xc3\xadnies divis\xc3\xb2ries continentals (geogr\xc3\xa0fiques, geol\xc3\xb2giques, geopol\xc3\xadtiques), hi ha diversos continents en funci\xc3\xb3 d'aquestes interpretacions i, per tant, diversos 'sostres continentals' possibles. El nombre de set continents emprat en els Set Cims est\xc3\xa0 basat en el model emprat a Europa occidental i els Estats Units.\n_START_SECTION_\nDualitat a Oceania\n_START_PARAGRAPH_\nLa muntanya m\xc3\xa9s alta d'Austr\xc3\xa0lia \xc3\xa9s el mont Kosciuszko (2.228 m), per\xc3\xb2 la muntanya m\xc3\xa9s alta del que entenem per Oceania \xc3\xa9s realment el Puncak Jaya, de 4.884 m.\n_START_SECTION_\nDualitat a Europa\n_START_PARAGRAPH_\nGeneralment, es considera que la muntanya m\xc3\xa9s alta d'Europa \xc3\xa9s l'Elbr\xc3\xbas (5.642 m), al Caucas. Per\xc3\xb2 hi ha altres interpretacions que consideren que aquesta part del m\xc3\xb3n no pertany al 'concepte cl\xc3\xa0ssic d'Europa', i consideren que el mont Blanc (4.808 m) \xc3\xa9s la muntanya m\xc3\xa9s alta del vell continent. De fet, si el Caucas \xc3\xa9s Europa, llavors hi ha 5 muntanyes m\xc3\xa9s altes que el mont Blanc al continent."